Gerry Adams

Gerry Adams, fullt navn Gerard Adams jr. (født 6. oktober 1948 i Belfast) er en nordirsk politiker. Han var partileder for det republikanske partiet Sinn Féin fra 1983 til 2017, og før det nestleder fra 1978. Han har vært medlem av det britiske parlamentet for valgkretsen West Belfast og sittet i Den nordirske forsamling. Han har vært medlem av Dáil Éireann, underhuset i republikken Irlands parlament, siden valget i 2011.«Mr. Gerry Adams» , Dáil Éireann Members Database.

Det blir antatt at Adams i 1970-årene hadde en fremtredende stilling i IRA, men dette har han selv konsekvent avvist.

Adams har vært leder for Sinn Féin i den perioden da den nærtstående paramilitære organisasjonen IRA først gikk til våpenhvile (fra 1994) og i 2005 offisielt avsluttet den væpnede kampen. Han spilte en aktiv rolle i fredsprosessen helt fra dens spede begynnelse tidlig i 1980-årene.

I 2014 ble Adams arrestert, varetektsfengslet og forhørt i forbindelse med etterforskningen av drapet på Jean McConville i 1972.«Gerry Adams remains in custody over McConville murder», BBC News, 1. mai 2014 Hun ble bortført og drept av Den provisoriske IRA. Adams ble satt fri etter fire dager og saken ble oversendt Public Prosecution Service.«Adams released after four days in police custody», The Irish Times, 4. mai 2014.

 Referanser 

 Eksterne lenker 





Kategori:Nordirske politikere
Kategori:Medlemmer av Dáil Éireann
Kategori:Personer fra Belfast